**Tiszavasvári Város Önkormányzata**

**Képviselő-testületének**

**241/2019. (VI.26.) Kt. számú**

**határozata**

**A tiszavasvári 1375, 1376 és 1341 hrsz-ú önkormányzati ingatlanok haszonbérbe adásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

A Képviselő-testület jóváhagyja a határozat 1. sz. mellékletében szereplő haszonbérleti szerződést, mely szerint a tiszavasvári **1375, 1376 és 1341** hrsz-ú, beépítetlen terület megnevezésű ingatlanokat 2020. október 31-napjáig haszonbérbe adja **Veres István** Tiszavasvári, Vasvári P. 115. sz. alatti lakos részére.

Felkéri a polgármestert, hogy

* tájékoztassa Veres Istvánt a döntésről.
* a haszonbérleti szerződést kösse meg.

Határidő: azonnal, esedékességkor Felelős: Szőke Zoltán polgármester

**Szőke Zoltán Ostorháziné dr. Kórik Zsuzsanna**

**polgármester jegyző**

241/2019.(VI.26.) Kt. sz. határozat 1. sz. melléklete

HASZONBÉRLETI SZERZŐDÉS

mely létrejött a Képviselő-testület 241/2019.(VI.26.)Kt. sz. határozataszerint egyrészről

**Tiszavasvári Város Önkormányzata**

Székhelye: Tiszavasvári, Városháza tér 4.

Adószám: 15732468-2-15

Számlaszám: 11744144-15404761

Képviselője: Szőke Zoltán polgármester,

mint haszonbérbe adó (továbbiakba: Bérbeadó), másrészről

**Veres István**

Szül.helye, ideje: …

Anyja neve: …

Személyi azonosító szám: …

Lakcíme:Tiszavasvári, Vasvári P. u. 115.

mint haszonbérlő (továbbiakban bérlő)között a következő feltételek szerint:

1. Bérbeadó **kaszálás céljából** haszonbérbe adja az 1/1 tulajdoni hányadban tulajdonát képező tiszavasvári beépítetlen megnevezésű belterületi ingatlanokat (továbbiakban: ingatlanok):
   * **1375** hrsz-ú, 1450 m2
   * **1376** hrsz-ú, 1477 m2
   * **1341** hrsz-ú, 1578 m2
2. A Bérbeadó az ingatlanokat **2019. július 01. napjától 2020. október 31. napjáig** a Bérlőnek bérbe adja, aki az ingatlanokat a Bérbeadótól bérbe veszi.
3. A haszonbérleti díj mértékét a szerződő felek az alábbiak szerint határozzák meg:

A haszonbérleti díj éves mértéke belterületi ingatlanok esetén átlag 20 Ak/ha érték figyelembe vételével aranykoronánként 40 kg étkezési búzának a tárgyév júliusában augusztus hónapra kötött szerződések tőzsdei átlagára.

A Bérlő a haszonbérleti díjat a Bérbeadó által kiállított számla alapján, az abban megjelölt időpontig köteles egyösszegben befizetni Tiszavasvári Város Önkormányzata 11744144-15404761 számú számlájára.

1. Bérlő köteles az ingatlanokat rendeltetésének megfelelően, a jó gazda gondosságával használni, ennek keretében mindenkor gondoskodni az ingatlanok, illetve az ingatlanok melletti út, mezsgye gyommentesítéséről, különös figyelmet fordítva a parlagfű irtásra.
2. A Bérlő a haszonbérlet megszűnésekor köteles az ingatlanokat a Bérbeadó rendelkezésére bocsátani úgy, hogy azokat további munkálatok elvégzése nélkül lehessen rendeltetésének megfelelően hasznosítani.
3. Bérlő a bérleti szerződés megszűnése alkalmával mezei leltár megfizetésére nem tarthat igényt.
4. Bérlő az ingatlanok használatát másnak nem engedheti át, művelési ágát nem változtathatja meg.
5. A haszonbérlet megszűnik a haszonbérlet lejártával.
6. A haszonbérleti szerződés a szerződő felek közös megegyezésével bármikor megszüntethető. A megegyezést írásba kell foglalni.
7. A Bérbeadót megilleti az azonnali felmondás joga akkor, ha az ingatlanokra valamilyen önkormányzati érdekből szüksége lenne.
8. A Bérbeadó haszonbérleti szerződést azonnali hatállyal felmondhatja, ha a Bérlő:

* a szerződésben foglalt céltól eltérően használja,
  + az ingatlanok használatát másnak átengedte,
  + az ingatlanokon a Bérbeadó hozzájárulása nélkül bármilyen létesítményt helyez el,
  + az ingatlanok rendeltetését, vagy művelési ágát a Bérbeadó hozzájárulása nélkül, vagy a jogszabályi előírások megsértésével változtatta meg,
  + haszonbér fizetési kötelezettségének határidőben nem tesz eleget,
* a természetvédelmi jogszabályok, vagy a természetvédelmi hatóság előírásaitól eltérő, ill. természeti terület állagát, vagy állapotát kedvezőtlenül befolyásoló tevékenységet folytat.

1. A haszonbérleti szerződés megszűnésekor a Bérlő nem követelheti az általa telepített növényzetnek, valamint a talaj minőségének javítását eredményező ráfordításnak a szerződés megszűnésekor megállapítható értékét.

E szerződésben nem rögzített kérdésekben a Ptk. és az Önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet rendelkezéseit kell alkalmazni.

Tiszavasvári, 2019. ….

**Tiszavasvári Város Önkormányzata Veres István**

*haszonbérbe adó haszonbérlő*

**képv.: Szőke Zoltán polgármester**